
คำสั่งองค์การบริหารส่วนตำบลส้มผ่อ
ที่ 346/๒๕๖๔
เรื่อง  มอบหมายหน้าที่พนักงานส่วนตำบลและพนักงานจ้างรับผิดชอบและปฏิบัติหน้าที่
ของส่วนราชการภายในองค์การบริหารส่วนตำบลส้มผ่อ
*********************************
 	อาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และแก้ไขเพิ่มเติม (ฉบับที่ 7) พ.ศ.๒๕62 พระราชบัญญัติระเบียบบริหารงานบุคคลส่วนท้องถิ่น พ.ศ.๒๕๔๒ ประกอบกับประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับโครงการแบ่งส่วนราชการ วิธีการบริหารและการปฏิบัติงานของพนักงานส่วนตำบลและกิจการอันเกี่ยวกับการบริหารงานบุคคลในองค์การบริหารส่วนตำบล ข้อ ๙ ประกาศคณะกรรมการพนักงานส่วนตำบลจังหวัดยโสธร (ก.อบต.จังหวัดยโสธร) เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๒๕ พฤศจิกายน ๒๕๔๕ และการปฏิบัติตามระเบียบคณะกรรมการตรวจเงินแผ่นดินว่าด้วยการกำหนดมาตรฐาน จึงมอบหมายให้พนักงานส่วนตำบลและพนักงานจ้างรับผิดชอบและปฏิบัติหน้าที่ของส่วนราชการภายในองค์การบริหารส่วนตำบลส้มผ่อ ทั้งนี้ 
ให้ยกเลิกคำสั่งองค์การบริหารส่วนตำบลส้มผ่อ หรือประกาศใดๆ ที่ขัดหรือแย้งกับคำสั่งนี้ทุกฉบับและให้ใช้คำสั่งนี้แทน จึงมอบหมายหน้าที่ของส่วนราชการภายใน ดังนี้
ส่วนราชการทุกส่วนภายในองค์การบริหารส่วนตำบลส้มผ่อ
มอบหมายให้ นางนุษรา  มุณีไชย (เลขที่ตำแหน่ง ๔๕-๓-๐๐-๑๑๐๑-๐๐๑) ตำแหน่ง 
ปลัดองค์การบริหารส่วนตำบล (นักบริหารงานท้องถิ่น ระดับต้น) เป็นหัวหน้าพนักงานส่วนตำบลและพนักงานจ้างทุกคนขององค์การบริหารส่วนตำบลส้มผ่อ รองจากนายกองค์การบริหารส่วนตำบลส้มผ่อ มีหน้าที่รับผิดชอบควบคุมดูแลองค์การบริหารส่วนตำบลส้มผ่อ เป็นไปตามนโยบายที่นายกองค์การบริหารส่วนตำบลสั่งการเกี่ยวกับนโยบายของรัฐบาล นโยบายกระทรวงมหาดไทย นโยบายกรมส่งเสริมการปกครองท้องถิ่น และนโยบายพัฒนาจังหวัด รวมทั้งอำนาจหน้าที่อื่นๆ ตามที่กฎหมายกำหนดไว้
ในการปฏิบัติงานขององค์การบริหารส่วนตำบล กรณีไม่มีปลัดองค์การบริหารส่วนตำบล หรือปลัดองค์การบริหารส่วนตำบลไม่สามารถปฏิบัติงานได้ มอบหมายให้หัวหน้าส่วนราชการที่มีระดับการดำรงตำแหน่งสูงสุดตามลำดับเป็นผู้รักษาราชการแทน โดยมีส่วนราชการ ดังนี้          

ส่วนราชการและอำนาจหน้าที่ความรับผิดชอบ  
๑. สำนักปลัดองค์การบริหารส่วนตำบล  
มอบหมายให้ นางสุธีรา  ทองเกลียว (เลขที่ตำแหน่ง ๔๕-๓-๐๑-๒๑๐๑-๐๐1) ตำแหน่ง หัวหน้าสำนักปลัดองค์การบริหารส่วนตำบล (นักบริหารงานทั่วไป ระดับต้น) เป็นหัวหน้าผู้รับผิดชอบพนักงานส่วนตำบลและพนักงานจ้างทุกคนของสำนักปลัด จัดวางระบบควบคุมภายในของสำนักปลัด องค์การบริหารส่วนตำบลส้มผ่อ โดยแบ่งส่วนงาน ดังนี้
๑.๑ งานบริหารทั่วไป 
มอบหมายให้ นางสุธีรา  ทองเกลียว ตำแหน่ง หัวหน้าสำนักปลัดองค์การบริหารส่วนตำบล 
(นักบริหารงานทั่วไป ระดับต้น) (เลขที่ตำแหน่ง ๔๕-๓-๐๑-๒๑๐๑-๐๐1) มีหน้าที่รับผิดชอบเกี่ยวกับงานอำนวยการ งานเกี่ยวกับการรับ - ส่งหนังสือ และการทำทะเบียนคุมหนังสือทุกประเภท งานสาธารณกุศลของ อบต. และหน่วยงานต่างๆ ที่ขอความร่วมมือ งานตรวจสอบแสดงรายการเกี่ยวกับเอกสารสำคัญของทางราชการ งานรัฐพิธี และงานประสานหน่วยงานอื่น งานจัดทำคำสั่ง และประกาศของ อบต. งานรับเรื่องร้องทุกข์ 
และร้องเรียน งานอื่นๆที่เกี่ยวข้องหรือตามที่ได้รับมอบหมาย โดยมีเจ้าหน้าที่ช่วยปฏิบัติงาน ดังนี้
 	 	1.นายสุรชัย  กุมารสิทธิ์ (พนักงานจ้างตามภารกิจ) ตำแหน่ง ผู้ช่วยเจ้าพนักงานธุรการ มีหน้าที่รับผิดชอบเกี่ยวกับ
1) งานด้านสารบรรณงานธุรการของสำนักปลัด
2) ลงทะเบียนหนังสือรับ - ส่ง
		3) งานจัดแฟ้มเอกสารของสำนักปลัด
		4) แจก / ส่งหนังสือราชการให้กับสมาชิก / ชุมชน / กลุ่มบุคคลต่าง 
		5) แจ้งเวียนหนังสือภายใน และภายนอก
		6) คัดแยกแฟ้ม เอกสาร จากห้องผู้บริหาร ส่งตามส่วนต่างๆ ที่เกี่ยวข้อง
7) งานจัดเก็บหนังสือเข้าแฟ้ม ตามระเบียบงานสารบรรณ
8) ร่างพิมพ์ / โต้ตอบหนังสือราชการต่างๆ
		9) การจัดส่งรายงานตามกำหนดเวลา
		๑0) งานโต้ตอบหนังสือภายใน และภายนอก
11) งานอื่นๆ ที่ผู้บังคับบัญชามอบหมาย 
 	2.นายสุขไข  พานอนันต์ (พนักงานจ้างทั่วไป) ตำแหน่ง พนักงานขับรถยนต์ส่วนกลาง 
มีหน้าที่รับผิดชอบเกี่ยวกับ
๑) ทำหน้าที่เป็นพนักงานขับรถยนต์ส่วนกลาง
		๒) ทำหน้าที่ควบคุมดูแล บำรุงรักษา และซ่อมแซมรถยนต์เบื้องต้น
		๓) ทำความสะอาดรถยนต์
		๔) รับผิดชอบดูแลบำรุงรักษาวัสดุ อุปกรณ์ เครื่องมือ เครื่องใช้ 
		๕) งานอื่นๆ ที่ผู้บังคับบัญชามอบหมาย
 	 	/3.นางสาว…

3.นางสาวศิริลักษณ์  จันทร์งาม (พนักงานจ้างเหมาบริการ) ตำแหน่ง พนักงานแม่บ้าน มีหน้าที่รับผิดชอบ 
1) ดูแลความสะอาดเรียบร้อย ภายในบริเวณอาคารสำนักงาน 
		๒) ช่วยงานบริการในงานเลี้ยงต้อนรับและการจัดงานประเพณีต่างๆ
		3) ดูแลจัดเตรียมและบริการสถานที่ วัสดุ อุปกรณ์ ตลอดจนเตรียมห้องประชุม
		4) ดูแลบริการ ผู้มาติดต่อราชการ ให้ได้รับความสะดวก
		5) งานอื่นๆที่เกี่ยวข้องหรือตามที่ได้รับมอบหมาย
	1.2 งานวิเคราะห์นโยบายและแผน 
มอบหมายให้ นางสาวสุนิสา  โสนาคู ตำแหน่ง นักวิเคราะห์นโยบายและแผนชำนาญการ 
(เลขที่ตำแหน่ง 45-3-๐๑-3103-๐๐๑) ปฏิบัติหน้าที่และมีความรับผิดชอบดังนี้
1) งานวิเคราะห์นโยบายและแผน
1.1) งานรวบรวมวิเคราะห์และให้บริการข้อมูลสถิติที่จำเป็นต้องนำมาใช้ในการวางแผนและการประเมินผลตามแผนทุกระดับ
1.2) งานจัดเตรียมเอกสารที่ใช้ประกอบการพิจารณาวางแผนของ อบต. และหน่วยงานหรือองค์กรที่เกี่ยวข้อง
1.3) งานวิเคราะห์และพยากรณ์การเจริญเติบโตของประชากรในตำบลและความพอเพียงของบริการสาธารณูปโภค
1.4) งานวิเคราะห์และคาดคะเนรายได้ รายจ่ายของ อบต. ในอนาคต
1.5) งานจัดทำและเรียบเรียงแผนพัฒนา การกำหนดเค้าโครงของแผนพัฒนาระยะปานกลางและแผนประจำปี
1.6) งานวิเคราะห์เหมาะสมของโครงการ เพื่อสนองหน่วยงานหรือองค์กร ที่เกี่ยวข้อง
1.7) งานประสานงานกับหน่วยงานใน อบต.และหน่วยงานอื่นที่เสนอบริการสาธารณูปการ 
ในเขต อบต. การปฏิบัติตามแผนและการประเมินผลงานตามแผน
1.8) งานอื่นๆ ที่เกี่ยวข้องหรือตามที่ได้รับมอบหมาย
	2) งานงบประมาณ  
2.1) งานรวบรวมข้อมูลสถิติและวิเคราะห์งบประมาณ
2.2) งานเสนอแนะและให้คำปรึกษาแนะนำเกี่ยวกับการจัดทำงบประมาณ
2.3) งานจัดทำงบประมาณรายจ่ายประจำปีของ อบต./งบประมาณรายจ่ายเพิ่มเติม
2.4) งานอื่นๆ ที่เกี่ยวข้องหรือตามที่ได้รับมอบหมาย
3) งานตรวจสอบภายใน
3.1) ดำเนินการตรวจสอบ วิเคราะห์ ประเมินความเสี่ยงและระบบควบคุมภายใน เกี่ยวกับการกำกับดูแลการปฏิบัติการของระบบงานต่างๆ เพื่อให้การดำเนินงานของ อบต. บรรลุตามวัตถุประสงค์อย่างมีประสิทธิภาพ ประสิทธิผล
/3.2 ประสาน...

3.2) ประสานงานกับผู้ตรวจสอบภายในระดับกรม สำนักงานการตรวจเงินแผ่นดินและหน่วยงานที่เกี่ยวข้อง เพื่อให้เกิดผลงานร่วมที่เป็นประโยชน์สูงสุดต่อ อบต.
3.3) ปฏิบัติงานอื่นตามระเบียบราชการ และตามที่ได้รับมอบหมายจากหัวหน้าส่วนราชการนอกเหนือจากแผนการตรวจสอบประจำปี  
		3..4) งานอื่นๆ ที่เกี่ยวข้องหรือตามที่ได้รับมอบหมาย
1.3 งานการเจ้าหน้าที่ 
มอบหมายให้ นายณภัทร  แก้วโมรี ตำแหน่ง นักทรัพยากรบุคคลปฏิบัติการ (เลขที่ตำแหน่ง 
45-3-๐๑-3๑๐๒-๐๐๑) เป็นผู้รับผิดชอบ โดยมี นางสาวเสาวลักษณ์  จันทร์งาม (พนักงานจ้างทั่วไป) ตำแหน่ง คนงาน เป็นผู้ช่วยและรับผิดชอบปฏิบัติงาน ดังนี้
๑.) ควบคุมตรวจสอบการทำงานและแก้ไขปัญหาข้อขัดข้องในการปฏิบัติงานต่างๆของพนักงานส่วนตำบลและพนักงานจ้างของสำนักปลัดองค์การบริหารส่วนตำบลส้มผ่อ
๒.) ควบคุมดูแลและรับผิดชอบเกี่ยวกับการบริหารงานบุคคลของพนักงานส่วนตำบล 
และพนักงานจ้างซึ่งอยู่ในความรับผิดชอบของสำนัก/ส่วนต่างๆ ภายในองค์การบริหารส่วนตำบลส้มผ่อ
๓.) ควบคุมดูแลและรับผิดชอบงานสวัสดิการของพนักงานส่วนตำบลและพนักงานจ้างซึ่งอยู่ในความรับผิดชอบของสำนัก/ส่วนต่าง ๆ ภายในองค์การบริหารส่วนตำบลส้มผ่อ
๔) งานพัฒนาบุคลากร เช่น ฝึกอบรม การประชุม / สัมมนาพนักงานส่วนตำบลและพนักงานจ้าง ของทุกสำนัก/ส่วน ภายในองค์การบริหารส่วนตำบลส้มผ่อ
๕.) งานเกี่ยวกับพระราชทานเครื่องราชอิสริยาภรณ์ และเครื่องราชต่าง ๆ ของพนักงานส่วนตำบลและพนักงานจ้าง
๖.) งานทะเบียนประวัตินายกองค์การบริหารส่วนตำบล รองนายกองค์การบริหารส่วนตำบล สมาชิกสภาองค์การบริหารส่วนตำบล พนักงานส่วนตำบลและพนักงานจ้างทุกคน ภายในองค์การบริหารส่วนตำบล
7.) งานเกี่ยวกับการประเมินผลการปฏิบัติงานประจำปี ของพนักงานส่วนตำบลและพนักงานจ้าง    ซึ่งอยู่ในความรับผิดชอบของสำนัก/ส่วนต่างๆ ภายใน องค์การบริหารส่วนตำบลส้มผ่อ
๘.) งานบรรจุแต่งตั้ง โอน ย้าย เลื่อนระดับ พนักงานส่วนตำบลและพนักงานจ้างทุกคน
9.) งานควบคุมดูแลรับผิดชอบ จัดงานเลี้ยงรับรองการประชุม สัมมนาต่างๆ
๑0.) งานดูแลรักษาสวัสดิการของพนักงานส่วนตำบลและพนักงานจ้างองค์การบริหารส่วนตำบลส้มผ่อ
11.) การจัดทำทะเบียนคุมการลาพักผ่อนประจำปีและการลาอื่นๆ 
12.) งานอื่นๆ ที่เกี่ยวข้องหรือตามที่ได้รับมอบหมาย

๑.4 งานป้องกันและบรรเทาสารณภัย 
มอบหมายให้ พ.จ.ท.แก่นนคร  ผลขาว ตำแหน่ง นักป้องกันและบรรเทาสาธารณภัยปฏิบัติการ (เลขที่ตำแหน่ง ๔๕-๓-๐๑-3810-๐๐1) มีความรับผิดชอบเกี่ยวกับงานป้องกันและบรรเทาสาธารภัย งานช่วยเหลือฟื้นฟู งานกู้ภัย งานร้องเรียนและร้องทุกข์ และงานอื่นๆ ตามที่ได้รับมอบหมาย โดยมีผู้ช่วยปฏิบัติงาน ดังนี้
นายน้อย  บุตรอำคา (พนักงานจ้างตามภารกิจ) ตำแหน่ง คนงานประจำรถขยะ เป็นผู้ช่วย 
มีหน้าที่รับผิดชอบเกี่ยวกับงานกู้ชีพ และงานอื่นๆ ตามที่ได้รับมอบหมาย
นายปัญญา  ยุทธรรม (พนักงานจ้างทั่วไป) ตำแหน่ง พนักงานขับรถน้ำ เป็นผู้ช่วย มีหน้าที่รับผิดชอบเกี่ยวกับงานยานพาหนะรถบรรทุกน้ำ รถดับเพลิง และงานอื่นๆ ตามที่ได้รับมอบหมาย
นายมุกดาหาร  คำตัน (พนักงานจ้างทั่วไป) ตำแหน่ง พนักงานขับรถกู้ชีพ เป็นผู้ช่วย มีหน้าที่รับผิดชอบเกี่ยวกับงานยานพาหนะรถกู้ชีพ และงานอื่นๆ ตามที่ได้รับมอบหมาย 
นางสาวประยง  บุตรอำคา (พนักงานจ้างเหมาบริการ) ตำแหน่ง พนักงานกู้ชีพ มีหน้าที่รับผิดชอบเกี่ยวกับงานกู้ชีพ และงานอื่นๆ ตามที่ได้รับมอบหมาย
นายชบาไพร  ชื่นบุญ (พนักงานจ้างเหมาบริการ) ตำแหน่ง พนักงานกู้ชีพ มีหน้าที่รับผิดชอบเกี่ยวกับงานกู้ชีพ และงานอื่นๆ ตามที่ได้รับมอบหมาย
นายขอ  วรสาร (พนักงานจ้างเหมาบริการ) ตำแหน่ง พนักงานกู้ชีพ มีหน้าที่รับผิดชอบเกี่ยวกับงานกู้ชีพ และงานอื่นๆ ตามที่ได้รับมอบหมาย
นายโยธิน  อุ่นใจ (พนักงานจ้างเหมาบริการ) ตำแหน่ง พนักงานกู้ชีพ มีหน้าที่รับผิดชอบเกี่ยวกับงานกู้ชีพ และงานอื่นๆ ตามที่ได้รับมอบหมาย
นายฉัตรชัย อนุกูลประชา (พนักงานจ้างเหมาบริการ) ตำแหน่ง พนักงานกู้ชีพ มีหน้าที่รับผิดชอบเกี่ยวกับงานกู้ชีพ และงานอื่นๆ ตามที่ได้รับมอบหมาย
๑.5 งานอนามัยและสิ่งแวดล้อม และงานรักษาความสะอาด 
มอบหมายให้ นางสาวลัดดา  พลมาตย์ (พนักงานจ้างตามภารกิจ) ตำแหน่ง ผู้ช่วยเจ้าพนักงานสุขาภิบาล เป็นผู้รับผิดชอบงานอนามัยและสิ่งแวดล้อม และงานรักษาความสะอาด งานป้องกันควบคุมแก้ไขเหตุรำคาญ และมลภาวะ และงานอื่นๆ ตามที่ได้รับมอบหมาย โดยมีผู้ช่วยปฏิบัติงาน ดังนี้
นายจักรพงษ์  วิชาดี (พนักงานจ้างทั่วไป) ตำแหน่ง คนงานประจำรถขยะ เป็นผู้ช่วย มีหน้าที่รับผิดชอบเกี่ยวกับงานเก็บ ขนถ่ายขยะ รวบรวม กำจัดขยะมูลฝอย และงานอื่นๆ ตามที่ได้รับมอบหมาย
นายอภิเชษฐ์  กุลพัฒน์ปรีชา (พนักงานจ้างทั่วไป) ตำแหน่ง คนงานประจำรถขยะ เป็นผู้ช่วย 
มีหน้าที่รับผิดชอบเกี่ยวกับงานเก็บ ขนถ่ายขยะ รวบรวม กำจัดขยะมูลฝอย และงานอื่นๆ ตามที่ได้รับมอบหมาย
นายของขวัญ  ชื่นบุญ (พนักงานจ้างเหมาบริการ) ตำแหน่ง พนักงานเก็บขยะ เป็นผู้ช่วย 
มีหน้าที่รับผิดชอบเกี่ยวกับงานเก็บ ขนถ่ายขยะ รวบรวม กำจัดขยะมูลฝอย และงานอื่นๆ ตามที่ได้รับมอบหมาย

นายประมวล  วรสาร (พนักงานจ้างเหมาบริการ) ตำแหน่ง พนักงานเก็บขยะ เป็นผู้ช่วย 
มีหน้าที่รับผิดชอบเกี่ยวกับงานเก็บ ขนถ่ายขยะ รวบรวม กำจัดขยะมูลฝอย และงานอื่นๆ ตามที่ได้รับมอบหมาย
[bookmark: _Hlk87865155]นายชม  ผุดผ่อง (พนักงานจ้างเหมาบริการ) ตำแหน่ง พนักงานดูแลต้นไม้ เป็นผู้ช่วย 
มีหน้าที่รับผิดชอบเกี่ยวกับงานดูแลต้นไม้ และงานอื่นๆ ตามที่ได้รับมอบหมาย
๒. กองคลัง    
มอบหมายให้ นางสาวอุไรพร  ฤกษ์มา ตำแหน่ง นักวิชาการการเงินและบัญชีชำนาญการ 
(เลขที่ ๔๕-๓-๐๔-๓๒๐๑-๐๐1) รักษาราชการแทน ผู้อำนวยการกองคลัง เป็นหัวหน้าผู้รับผิดชอบ พนักงานส่วนตำบลและพนักงานจ้างทุกคนของกองการคลัง องค์การบริหารส่วนตำบลส้มผ่อ โดยแบ่งส่วนงาน ดังนี้
		๒.๑ งานการเงินและบัญชี 
มอบหมายให้ นางสาวอุไรพร  ฤกษ์มา (เลขที่ ๔๕-๓-๐๔-๓๒๐๑-๐๐1)  ตำแหน่ง นักวิชาการการเงินและบัญชีชำนาญการ เป็นเจ้าหน้าที่ โดยมี นางสาวน้ำค้าง  ทับแสง (พนักงานจ้างทั่วไป) ตำแหน่ง คนงาน เป็นผู้ช่วย มีหน้าที่รับผิดชอบ ดังนี้
     		1) การเบิกจ่ายเงิน และสิ่งตัวแทนเงิน การเก็บรักษาเงิน ใบสำคัญ และหลักฐานเอกสารทาง การเงินและบัญชี การดำเนินการงานเกี่ยวกับงบประมาณ
2) การทำบัญชีทั่วไป ของส่วนราชการ และบัญชีรายได้แผ่นดิน การทำรายงานงบเงินรับ/เงินจ่าย งบทดลอง การทำรายงานแสดงฐานะทางการเงินและบัญชี
3) ควบคุม ตรวจสอบ มอบหมาย ให้คำปรึกษาและนำการซื้อการจ้าง 
4) ตอบปัญหาและชี้แจงเรื่องต่างๆ เกี่ยวกับงานในหน้าที่ปฏิบัติงานที่เกี่ยวกับการเงินและบัญชีและให้คำปรึกษาแนะนำในการปฏิบัติงานแก่เจ้าหน้าที่และปฏิบัติหน้าที่อื่นที่เกี่ยวข้อง
5) ลงทะเบียน และเก็บรักษาหลักฐานและเอกสารเกี่ยวกับการเงินและบัญชี คัดแยกประเภทใบสำคัญ
6) ทำบัญชีเงินสดรับ บัญชีเงินสดจ่าย ลงทะเบียนรายรับ
		7) ทะเบียนคุมเงินรับฝาก ใบผ่านรายการบัญชีทั่วไป ใบผ่านรายการบัญชีมาตรฐาน (๑),(๒),(๓)  จัดทำบัญชีทั่วไป
		8) จัดทำรายงานการรับจ่าย - เงินสด ประจำเดือน จัดทำงบทดลองประจำเดือน ประจำปี 
งบแสดงฐานะทางการเงิน
9) ลงทะเบียนรายจ่ายตามงบประมาณและนอกงบประมาณ
10) ลงทะเบียนลูกหนี้เงินยืมงบประมาณและลูกหนี้เงินสะสม
11) จัดทำฎีกาเบิกเงิน
12) ช่วยนำเงินฝากธนาคาร ช่วยตรวจนับและรับจ่ายเงินสด และสิ่งตัวแทนเงินในกรณีมีเงินสด
คงเหลือให้นำคณะกรรมการรับเงินทุกครั้ง

13) งานอื่นๆ ที่เกี่ยวข้องและได้รับมอบหมาย
นายสมศักดิ์  ชัยศรี (พนักงานจ้างตามภารกิจ) ตำแหน่ง ผู้ช่วยเจ้าพนักงานธุรการ มีหน้าที่รับผิดชอบเกี่ยวกับงานสารบรรณ งานอำนวยการ งานเกี่ยวกับการรับจ่าย-หนังสือ และการทำทะเบียนคุมหนังสือทุกประเภทในส่วนของกองคลังและปฏิบัติตามที่ผู้บังคับบัญชามอบหมาย และปฏิบัติงานอื่นที่เกี่ยวข้อง
๒.๒ งานพัฒนาและจัดเก็บรายได้ 
มอบหมายให้ นายวิจารย์  จอกนาค (เลขที่ตำแหน่ง ๔๕-๓-๑๑-๒๑๐๕-๐๐๑) ตำแหน่งผู้อำนวยการกองสวัสดิการสังคม (อำนวยการท้องถิ่นระดับต้น) รักษาราชการแทน นักวิชาการจัดเก็บรายได้ เป็นเจ้าหน้าที่รับผิดชอบ โดยมี นางนิภาพร  ปัญญาดิษฐากูล (พนักงานจ้างตามภารกิจ) ตำแหน่ง ผู้ช่วยเจ้าพนักงานจัดเก็บรายได้ เป็นผู้ช่วย มีหน้าที่รับผิดชอบ ดังนี้
1) ปฏิบัติงานเกี่ยวกับประกาศ สำรวจ รับแบบ แสดงรายการ คำร้อง คำขอ หรือเอกสารหลักฐานต่างๆ ตลอดจนตรวจสอบความถูกต้องครบถ้วน
2) ช่วยรับ และ ส่งเงิน ออกหลักฐานบัญชีทะเบียนต่างๆ
3) ติดตามทวงถามเกี่ยวกับการจัดเก็บภาษีอากร ค่าธรรมเนียม ใบอนุญาต ค่าปรับ รายได้จากทรัพย์สิน และรายได้อื่นๆ เช่น ภาษีโรงเรือนและที่ดิน ภาษีบำรุงท้องที่ ภาษีป้าย ค่าธรรมเนียมใบอนุญาตต่างๆ
4) การเก็บรักษาหรือค้นหาเอกสารหลักฐานและเรื่องอื่นๆ ของผู้เสียภาษีอากรหรือค่าธรรมเนียม
หรือรายได้อื่นๆ รวบรวมข้อมูลหรือจัดทำรายงานและแสดงรายกายเสียภาษีและปฏิบัติหน้าที่ที่เกี่ยวข้อง
5) เขียนใบเสร็จรับเงินและส่งเงินเกี่ยวกับภาษีต่างๆ เช่นภาษีโรงเรือนและที่ดิน ภาษีบำรุงท้องที่ 
ภาษีป้าย ค่าธรรมเนียมใบอนุญาตต่าง ๆ
                     6) เขียนใบเสร็จรับเงิน พร้อมทั้งลงลายมือชื่อผู้รับเงิน ในใบเสร็จรับเงินทั่วไป ทำใบเบิก และใบนำส่งเงินให้กับเจ้าหน้าที่การเงิน
		7) งานจัดวางระบบควบคุมภายในของส่วนการคลัง
		8) งานจดทะเบียนพาณิชย์
		9) งานอื่นๆ ที่เกี่ยวข้องและได้รับมอบหมาย
๒.๓ งานทะเบียนทรัพย์สินและพัสดุ 
มอบหมายให้ นางสาวอุไรพร  ฤกษ์มา (เลขที่ตำแหน่ง  ๔๕-๓-๐๔-๓๒๐๑-๐๐๒ )  ตำแหน่ง นักวิชาการเงินและบัญชี รักษาราชการแทน เจ้าพนักงานพัสดุ เป็นเจ้าหน้าที่ มีหน้าที่รับผิดชอบ โดยมี 
นางสาวปราณี  จากผา (พนักงานจ้างเหมาบริการ) ตำแหน่ง พนักงานพัสดุ เป็นผู้ช่วยมีหน้าที่รับผิดชอบ
		1) ดำเนินการจัดหาพัสดุโดยวิธีการจัดซื้อ จัดจ้าง จัดทำเอกสารต่างๆ เกี่ยวกับงานจัดซื้อจัดจ้าง
		2) จัดทำบัญชีพัสดุครุภัณฑ์ สำนักงาน
		3) จัดทำแผนการจัดหาพัสดุ และปฏิบัติหน้าที่อื่นที่เกี่ยวข้อง
		4) ควบคุมทะเบียนรับ จ่าย หลักประกันสัญญา
		/5) งานอื่นๆ…

5) งานอื่นๆ ที่เกี่ยวข้องและได้รับมอบหมาย
๓. กองช่าง 
มอบหมายให้ นายพิเชษฐ์  ใจมั่น (เลขที่ตำแหน่ง ๔๕-๓-๐๕-๒๑๐๓-๐๐๑) ตำแหน่ง ผู้อำนวยการกองช่าง (อำนวยการท้องถิ่นระดับต้น) เป็นหัวหน้าปฏิบัติงานในฐานะหัวหน้าหน่วยงานระดับกองหรือหัวหน้าฝ่าย ที่มีลักษณะงานเกี่ยวกับการวางแผน บริหารจัดการ จัดระบบงาน อำนวยการ สั่งราชการ มอบหมาย กำกับ แนะนำ ตรวจสอบ ประเมินผลงาน ตัดสินใจ แก้ปัญหาในงานบริหารงานช่างและงานของหน่วยงานที่รับผิดชอบ ซึ่งลักษณะหน้าที่ความรับผิดชอบและคุณภาพของงานสูงมาก และปฏิบัติงานอื่นตามที่ได้รับมอบหมาย โดยแบ่งส่วนงาน ดังนี้
๓.๑ งานก่อสร้าง งานควบคุมการก่อสร้าง และงานสำรวจและออกแบบ 
มอบหมายให้ นายพิเชษฐ์  ใจมั่น (เลขที่ตำแหน่ง ๔๕-๓-๐๕-๒๑๐๓-๐๐๑) ตำแหน่งผู้อำนวยการกองช่าง (อำนวยการท้องถิ่นระดับต้น) เป็นหัวหน้าผู้รับผิดชอบ โดยมี นายวันชัย ดอกบัว (พนักงานจ้างตามภารกิจ) ตำแหน่ง ผู้ช่วยนายช่างโยธา เป็นผู้ช่วย มีหน้าที่รับผิดชอบในการปฏิบัติงานด้านโยธา ได้แก่ การสำรวจ การออกแบบเขียนแบบรูปรายการก่อสร้าง การประมาณราคา การควบคุมการก่อสร้าง และการซ่อมบำรุงรักษาครุภัณฑ์ สิ่งก่อสร้างสาธารณะประโยชน์ การควบคุมอาคาร การกำกับดูแลโรงงาน การกำกับการประกอบธุรกิจน้ำมันเชื้อเพลิง และปฏิบัติหน้าที่อื่นๆ ที่มอบหมาย
นางสาวพรวดี ทับแสง (คนงานทั่วไป) ตำแหน่ง คนงาน มีหน้าที่รับผิดชอบเกี่ยวกับงานสารบรรณ งานอำนวยการ งานเกี่ยวกับการรับจ่าย-หนังสือ และการทำทะเบียนคุมหนังสือทุกประเภทในส่วนของกองช่างและปฏิบัติตามที่ผู้บังคับบัญชามอบหมาย และปฏิบัติงานอื่นที่เกี่ยวข้อง 
๓.๒ งานสาธารณูปโภค 
[bookmark: _Hlk87865984]มอบหมายให้ นายพิเชษฐ์  ใจมั่น (เลขที่ตำแหน่ง  ๔๕-๓-๐๕-๒๑๐๓-๐๐๑) ตำแหน่งผู้อำนวยการกองช่าง (อำนวยการท้องถิ่นระดับต้น) เป็นหัวหน้าผู้รับผิดชอบ โดยมี 
                   นายอรรฆเดช  เวชกามา (พนักงานจ้างตามภารกิจ) ตำแหน่ง ผู้ช่วยนายช่างไฟฟ้า 
และนายอุดมศักดิ์  ภาวะดี (พนักงานจ้างเหมาบริการ) ตำแหน่ง พนักงานส่วนโยธา มีหน้าที่รับผิดชอบในการปฏิบัติงานสำรวจติดตั้งและซ่อมแซมบำรุงรักษาไฟฟ้าสาธารณประโยชน์ ไฟฟ้าระบบประปาหมู่บ้าน และหอกระจ่ายข่าวที่อยู่ในความรับผิดชอบขององค์การบริหารส่วนตำบลส้มผ่อ และปฏิบัติหน้าที่อื่นๆ ที่มอบหมาย
		นายอนุชา  อุไรวงค์ (พนักงานจ้างตามภารกิจ) ตำแหน่ง ผู้ช่วยเจ้าพนักงานประปา มีหน้าที่และรับผิดชอบงานสาธารณูปโภค การผลิตน้ำประปา หมู่ที่ ๑,๒,๔,๘ ซ่อมแซมระบบประปาที่ชำรุด จดมิเตอร์น้ำเก็บเงินค่าใช้น้ำนำส่งเจ้าหน้าที่จัดเก็บรายได้ ปฏิบัติงานอื่นๆที่ได้รับมอบหมายจากผู้บังคับบัญชาตอบปัญหาและชี้แจง
เรื่องต่างๆเกี่ยวกับงานในหน้าที่


/นายปรารถนา...
                                           -๙-
นายปรารถนา  พลมาตร (พนักงานจ้างเหมาบริการ) ตำแหน่ง พนักงานประปา หมู่ที่ 5
นายพงษ์พิชิต  อุคำพันธ์ (พนักงานจ้างเหมาบริการ) ตำแหน่ง พนักงานส่วนโยธา มีหน้ารับผิดชอบการดูแลการผลิตน้ำประปาบ้านใหม่ชมภู หมู่ที่ 7 และนายสุพนธ์  กุมารสิทธิ์ พนักงานจ้างเหมาบริการมีหน้ารับผิดชอบการดูแลการผลิตน้ำประปาบ้านเหล่าหันทราย หมู่ที่ 6 มีหน้าที่ซ่อมแซมระบบประปาที่ชำรุด จดมิเตอร์น้ำเก็บเงินค่าใช้น้ำนำส่งเจ้าหน้าที่จัดเก็บ ปฏิบัติงานอื่นๆที่ได้รับมอบหมาย ตอบปัญหาและชี้แจงเรื่องต่างๆเกี่ยวกับงานในหน้าที่
๔. กองสวัสดิการสังคม  
มอบหมายให้ นายวิจารย์  จอกนาค (เลขที่ตำแหน่ง  ๔๕-๓-๑๑-๒๑๐๕-๐๐๑) ตำแหน่งผู้อำนวยการกองสวัสดิการสังคม (อำนวยการท้องถิ่นระดับต้น) และนายวินิช  ธรรมฤทธิ์ ตำแหน่ง ผู้ช่วยเจ้าพนักงานพัฒนาชุมชน เป็นผู้ช่วย มีหน้าที่รับผิดชอบเกี่ยวกับ งานพัฒนาชุมชน งานสังคมสงเคราะห์ งานศูนย์พัฒนาครอบครัว งานกิจกรรม ๕ ส งานเงินสงเคราะห์เบี้ยยังชีพ งานส่งเสริมสวัสดิการเด็กและเยาวชน งานพัฒนาชุมชนและการมีส่วนร่วมของประชาชน งานจัดระเบียบชุมชนหนาแน่นและแออัด งานส่งเสริมกลุ่มอาชีพ (OTOP) และเพิ่มรายได้ให้แก่ประชาชน งานจัดให้มีและสนับสนุนกิจกรรมศูนย์เยาวชน งานด้านประกันสังคม งานจัดเก็บรวบรวมข้อมูลพื้นฐาน (จปฐ) ของ อบต. เพื่อใช้วิเคราะห์ประกอบในการจัดทำแผนชุมชนและพัฒนาชุมชนร่วมกับหน่วยงานอื่นหรือองค์กรที่เกี่ยวข้อง งานเกี่ยวกับการฌาปนกิจสงเคราะห์งานแก้ไขปัญหาความยากจนตามนโยบายท้องถิ่น จังหวัดและรัฐบาล และ งานอื่นๆที่เกี่ยวข้องหรือตามที่ได้รับมอบหมาย
๕. ส่วนการศึกษา ศาสนา และวัฒนธรรม  
[bookmark: _Hlk90888171]มอบหมายให้ นางสุธีรา  ทองเกลียว (เลขที่ตำแหน่ง  ๔๕-๓-๐๑-๒๑๐๑-๐๐1) ตำแหน่ง หัวหน้าสำนักปลัดองค์การบริหารส่วนตำบล (นักบริหารงานทั่วไป ระดับต้น) รักษาราชการแทน ผู้อำนวยการกองการศึกษา ศาสนา และวัฒนธรรม เป็นหัวหน้า ผู้รับผิดชอบ พนักงานส่วนตำบลและพนักงานจ้างทุกคนของส่วนการศึกษา ศาสนา และวัฒนธรรม องค์การบริหารส่วนตำบลส้มผ่อ โดยแบ่งส่วนงาน ดังนี้
5.๑ งานบริหารการศึกษา    
[bookmark: _Hlk90888676]มอบหมายให้ นางสุธีรา  ทองเกลียว (เลขที่ตำแหน่ง  ๔๕-๓-๐๑-๒๑๐๑-๐๐1) ตำแหน่ง หัวหน้าสำนักปลัดองค์การบริหารส่วนตำบล (นักบริหารงานทั่วไป ระดับต้น) รักษาราชการแทน ผู้อำนวยการกองการศึกษา ศาสนา และวัฒนธรรม เป็นเจ้าหน้าที่ มีหน้าที่รับผิดชอบเกี่ยวกับ การวางแผนงาน มอบหมายงานวินิจฉัยสั่งการ ควบคุมงาน ตรวจสอบ ให้คำปรึกษาแนะนำติดตามประเมินผลและแก้ไขปัญหาต่างๆ ในการปฏิบัติงานของฝ่ายการศึกษาท้องถิ่น งานนิเทศการศึกษา งานประเมินผล งานเผยแพร่การศึกษา งานบริหารสถานศึกษา และงานอื่นๆ ที่ได้รับมอบหมายมอบหมาย โดยมี นายนำชัย  ชมภูเทพ (พนักงานจ้างทั่วไป) ตำแหน่ง  คนงาน เป็นผู้ช่วยรับผิดชอบเกี่ยวกับ งานการศึกษาท้องถิ่น งานกีฬาและนันทนาการ งานวางแผนการศึกษา  รวบรวมสถิติ ข้อมูลทางการศึกษา งานการศึกษาภาคบังคับและการศึกษาขั้นพื้นฐาน งานเกี่ยวกับการปฏิบัติตามหลักสูตร งานจัดวางระบบควบคุมภายในของส่วนการศึกษา และงานอื่นๆ ที่ได้รับมอบหมายมอบหมาย 

[bookmark: _Hlk90888539]นางสาวมุกดารัตน์  อุไรวงศ์ (พนักงานจ้างเหมาบริการ) ตำแหน่ง พนักงานส่วนการศึกษา และนายจิรเมธ  มาตประสงค์ (พนักงานจ้างเหมาบริการ) ตำแหน่ง พนักงานส่วนการศึกษา เป็นผู้ช่วย มีหน้าที่  รับผิดชอบเกี่ยวกับงานธุรการของส่วนการศึกษาฯ และงานอื่นๆ ที่ได้รับมอบหมาย 
5.๒ งานส่งเสริมการศึกษา ศาสนา และวัฒนธรรม    
มอบหมายให้ นางสุธีรา  ทองเกลียว (เลขที่ตำแหน่ง  ๔๕-๓-๐๑-๒๑๐๑-๐๐1) ตำแหน่ง หัวหน้าสำนักปลัดองค์การบริหารส่วนตำบล (นักบริหารงานทั่วไป ระดับต้น) รักษาราชการแทน ผู้อำนวยการกองการศึกษา  ศาสนา และวัฒนธรรม 
เป็นเจ้าหน้าที่ มีหน้าที่รับผิดชอบเกี่ยวกับ การส่งเสริมศาสนา และประเพณีวัฒนธรรม 
งานวัฒนธรรมไทย สายใยชุมชน งานกิจการสภาเด็กและเยาวชน งานรัฐพิธีต่างๆ รับผิดชอบเกี่ยวกับการจัดทำบัญชี และลงทะเบียนคุมงบประมาณการเบิกจ่ายเงินของศูนย์พัฒนาเด็กเล็ก ของ อบต.ส้มผ่อ และงานอื่นๆ ตามที่ได้รับมอบหมาย
๔.๓ งานศูนย์พัฒนาเด็กเล็ก ควบคุมดูแลครูผู้ดูแลเด็ก จำนวน ๔ ศูนย์ ดังนี้
		ศูนย์พัฒนาเด็กเล็กบ้านส้มผ่อ มีครูผู้ดูแลเด็กจำนวน ๔ คน ดังนี้
		๑.นางศิริธร  บุตรอำคา ตำแหน่ง ครู คศ.1
		๒.นางริสญา  อุ่นคำ ตำแหน่ง ครู คศ.1
		๓.นางสาวรุจิราพร  หอมบุญมา (พนักงานจ้างตามภารกิจ) ตำแหน่ง ผู้ดูแลเด็ก (ทักษะ)
		๔.นางกรศิริ  เทพช่วย (พนักงานจ้างตามภารกิจ) ตำแหน่ง ผู้ดูแลเด็ก (ทักษะ)
	มอบหมายให้ปฏิบัติหน้าที่ควบคุม ดูแลเด็ก ศูนย์พัฒนาเด็กเล็กบ้านส้มผ่อ และงานอื่นๆ ตามที่ได้รับมอบหมาย
[bookmark: _Hlk90893426]		ศูนย์พัฒนาเด็กเล็กบ้านเหล่าหันทราย มีครูผู้ดูแลเด็กจำนวน ๓ คน ดังนี้
		๑.นางบังเศษ  พิมพ์ภาค ตำแหน่ง ครู คศ.1
		๒.นางกรกิจ  ไชยนต์ ตำแหน่ง ครู คศ.2
		๓.นางสาวจันทิมา  ทับแสง (พนักงานจ้างตามภารกิจ) ตำแหน่ง ผู้ดูแลเด็ก (ทักษะ)
มอบหมายให้ปฏิบัติหน้าที่ควบคุม ดูแลเด็ก ศูนย์พัฒนาเด็กเล็กบ้านเหล่าหันทราย 
และงานอื่นๆ ตามที่ได้รับมอบหมาย

[bookmark: _Hlk90893601]ศูนย์พัฒนาเด็กเล็กบ้านโนนแดง มีครูผู้ดูแลเด็กจำนวน 3 คน ดังนี้
		๑.นางสาวเกษดาพร  ทับแสง ตำแหน่ง ครู คศ.1
		๒.นางสาวพัชรินทร์  วรสาร (พนักงานจ้างตามภารกิจ) ตำแหน่ง ผู้ดูแลเด็ก (ทักษะ)
		3.นางสาวชมพู  วรสาร (พนักงานจ้างทั่วไป) ตำแหน่ง คนงาน
	มอบหมายให้ปฏิบัติหน้าที่ควบคุม ดูแลเด็ก ศูนย์พัฒนาเด็กเล็กบ้านโนนแดง และงานอื่นๆ 
ตามที่ได้รับมอบหมาย
ศูนย์พัฒนาเด็กเล็กบ้านนางาม มีครูผู้ดูแลเด็กจำนวน ๓ คน ดังนี้
		๑.นางวิภาพร  วงษางาม ตำแหน่ง ครู คศ.1
		๒.นางจันทร์จิรา  ธรรมฤทธิ์ (พนักงานจ้างตามภารกิจ) ตำแหน่ง ผู้ดูแลเด็ก (ทักษะ)    
		๓.นางสาวณัฐธิดา  มงคลทอง (พนักงานจ้างตามภารกิจ) ตำแหน่ง ผู้ดูแลเด็ก (ทักษะ)
	มอบหมายให้ปฏิบัติหน้าที่ควบคุม ดูแลเด็ก ศูนย์พัฒนาเด็กเล็กบ้านนางาม และงานอื่นๆ 
ตามที่ได้รับมอบหมาย
		อนึ่ง ในการบริหารกิจการ / การติดต่อ การโต้ตอบหนังสือขององค์การบริหารส่วนตำบล 
ในเรื่องที่อยู่ในอำนาจหน้าที่ของส่วนราชการมอบหมายให้หัวหน้าส่วนเป็นผู้สั่งการและรับผิดชอบโดยตรง 
กรณีที่จะต้องเสนอนายกองค์การบริหารส่วนตำบลให้เสนอผ่านปลัดองค์การบริหารส่วนตำบลเพื่อวินิจฉัยก่อน 
และเสนอนายกองค์การบริหารส่วนตำบลทราบ 
ให้ผู้ที่ได้รับมอบหมายหน้าที่ถือปฏิบัติตามคำสั่งอย่างเคร่งครัด ตามระเบียบ มิให้เกิดความเสียหายแก่ราชการ หากพบปัญหาหรืออุปสรรคให้รายงานต่อนายกองค์การบริหารส่วนตำบลทราบทันที
ทั้งนี้ ตั้งแต่วันที่ ๑ เดือน ตุลาคม พ.ศ. ๒๕๖4 เป็นต้นไปจนกว่าจะมีคำสั่งเปลี่ยนแปลง
สั่ง ณ วันที่  30  ธันวาคม  พ.ศ.  ๒๕๖4

(นางนุษรา  มุณีไชย)
ปลัดองค์การบริหารส่วนตำบล  รักษาราชการแทน
นายกองค์การบริหารส่วนตำบลส้มผ่อ

